hotchpotch/miracl-hf-unified huggingface dataset:
छ: गेंदों पर छ: छक्के लगाने वाले बल्लेबाज़ों की सूची
विश्व में अब तक क्रिकेट में दो बल्लेबाज़ों ने छ: गेंदों पर छ: छक्के लगाए हैं। एक युवराज सिंह और दूसरा हर्शल गिब्स।
फ्रांसिस्को पेलसर्ट
फ्रांसिस्को पेलसर्ट एक डच यात्री था जिसने सत्रहवीं शताब्दी के आरम्भिक दशकों में उपमहाद्वीप की यात्रा की थी। वह यहाँ के लोगों में व्यापक गरीबी देखकर आश्चर्यचकित था। उसने कृषकों की अत्यंत दयनीय दशा का मार्मिक चित्रण है।
दुआर्ते बरबोसा
दुआर्ते बरबोसा (अंग्रेजी:Duarte Barbosa) यूरोप का एक प्रसिद्ध लेखक था जिसने दक्षिण भारत में व्यापार और समाज का एक विस्तृत विवरण लिखा। दुआर्ते का जन्म 1480 ई. में हुआ तथा। उसकी मृत्यु 1521 में हुई थी। दुआर्ते के लिखने के कारण 1600 ई. के बाद भारत में आने वाले डच ,अंग्रेज और फ्रांसीसी यात्रियों की संख्या बढ़ने लगी थी। यह महमूद बेगढा़ के जीवन के बारे में जानकारी दी है।BY:-kumar sanu(motihari)Bu
गुरबानी
गुरबानी शब्द "गुरुवाणी" का पंजाबी स्वरूप है। सिक्ख धर्म में पाँचवे गुरू अर्जुन देव ने बाबा गुरु नानक, बाबा फरीद,रविदास तथा कबीर की वाणी को आदि ग्रंथ में संकलित किया। इनको गुरबानी कहा जाता है।
मुद्रा बैंक
मुद्रा बैंक भारत में ८ अप्रैल २०१५ को आरम्भ हुआ। यह मुख्य रूप से सूक्ष्म तथा लघु उद्योगों के वित्तपोषण पर अपना ध्यान केंद्रित करेगा। मुद्रा बैंक का मतलब है 'माइक्रो यूनिट्स डेवलपमेंट्स रिफाइनेंस एजेंसी' (MUDRA)। मुद्रा बैंक का उद्देश्य युवा, शिक्षित और प्रशिक्षित उद्यमियों को मदद देकर मुख्यधारा में लाना है। इसकी स्थापना SIDBI के अधीन की गई हैं।इस योजना के तहत ऋण राशि हेतु तीन श्रेणियाँ बनाई गयी है।
1. शिशु (50,000) 2. किशोर 500000
3. तरुण (10,00000)
कुटीर उद्योग
कुटीर उद्योग सामूहिक रूप से उन उद्योगों को कहते हैं जिनमें उत्पाद एवं सेवाओं का सृजन अपने घर में ही किया जाता है न कि किसी कारखाने में। कुटीर उद्योगों में कुशल कारीगरों द्वारा कम पूंजी एवं अधिक कुशलता से अपने हाथों के माध्यम से अपने घरों में वस्तुओं का निर्माण किया जाता है।
भारत में प्राचीन काल से ही कुटीर उद्योगों का महत्त्वपूर्ण योगदान रहा है। अंग्रेजों के भारत आगमन के पश्चात् देश में कुटीर उद्योगों तेजी से नष्ट हुए एवं परम्परागत कारीगरों ने अन्य व्यवसाय अपना लिया। किन्तु स्वदेशी आन्दोलन के प्रभाव से पुनः कुटीर उद्योगों को बल मिला और वर्तमान में तो कुटीर उद्योग आधुनिक तकनीकी के समानान्तर भूमिका निभा रहे हैं। अब इनमें कुशलता एवं परिश्रम के अतिरिक्त छोटे पैमाने पर मशीनों का भी उपयोग किया जाने लगा है।
एशिया एवं सुदूर पूर्व के आर्थिक आयोग द्वारा कुटीर उद्योगों को इस प्रकार परिभाषित किया गया हैं -
भारत के द्वितीय योजना आयोग द्वारा इसी परिभाषा को मान्यता प्रदान की गयी है। इसके अतिरिक्त 'प्रो. काले' ने कुटीर उद्योगों को परिभाषित करते हुए कहा है-
कुटीर उद्योगों को निम्नलिखित वर्गों में रखा जाता है-
भारत-जर्मनी सम्बन्ध
भारत और जर्मनी के सम्बन्ध मजबूत और मित्रतापूर्ण हैं। ये मुख्यतः व्यापार, तकनीकी शिक्षा और सांस्कृतिक आदान-प्रदान पर केंद्रित हैं।
भारत-फ्रांस सम्बन्ध
भारत और फ्रांस के सम्बन्ध परम्परागत रूप से मैत्रीपूर्ण रहे हैं।
दल-बदल
दल-बदल का साधारण अर्थ एक-दल से दूसरे दल में सम्मिलित होना हैं। संविधान के अनुसार भारत में निम्नलिखित स्थितियाँ सम्मिलित हैं - सारी स्थितियों पर यदि विचार करें तो दल बदल की स्थिति तब होती है जब किसी भी दल के सांसद या विधायक अपनी मर्जी से पार्टी छोड़ते हैं या पार्टी व्हिप की अवहेलना करते हैं। इस स्थिति में उनकी सदस्यता को समाप्त किया जा सकता है और उनपर दल बदल निरोधक कानून लागू होगा।
पर यदि किसी पार्टी के एक साथ दो तिहाई सांसद या विधायक (पहले ये संख्या एक तिहाई थी) पार्टी छोड़ते हैं तो उन पर ये कानून लागू नहीं होगा पर उन्हें अपना स्वतन्त्र दल बनाने की अनुमति नहीं है वो किसी दूसरे दल में शामिल हो सकते हैं।
दल बदल के लिए एक प्रसिद्ध जुमला प्रयोग किया जाता है जो इस प्रकार है आया राम गया राम
भारतीय इतिहास में यह जुमला हे दृष्टि से देखा जाता है इस स्लोगन का प्रतिपादन चौथे आम चुनावों के बाद हुआ था वर्तमान में भारतीय राजनीति में बहुत से दलों का निर्माण हो चुका है जो एक चिंता का विषय है अगर सभी लोग राजनीति में अपनी भागीदारी दिखाने लगेंगे तो जनता का विकास संभव नहीं हो पाएगा क्योंकि राजनीति में शिक्षित लोगों का होना आवश्यक है अथवा अनिवार्य तत्व है दल छोड़कर गये सदस्य के खिलाफ कार्रवाई करने अधिकार सदन के अद्यक्ष को होता हे।
दल बदल करने के लिए 2/3 सदस्य कि आवश्यकता होती हैं I
अपवाद 1) दल बदल कानून लोकसभा या विधान सभा अध्यक्ष पर लागू नहीं होता है, मतलब यदि लोकसभा या विधान सभा का कोई सदस्य अध्यक्ष नियुक्त होने के बाद अपने दल की प्राथमिक सदस्यता से इस्तीफा दे दे या फिर दल के व्हिप के विरुद्ध जाकर मतदान कर दे तो उस पर ये कानून लागू नहीं होता है | 2) राष्ट्रपति या उपराष्ट्रपति चुनाव में मतदान के दौरान दल के व्हिप का उलंघन करने पर भी सदस्यों पर दल बदल कानून लागू नहीं होता है |
दल बदल कानून के तहत सदन की सदस्यता से अयोग्य घोषित व्यक्ति तब तक मंत्री बनने के लिए अयोग्य रहता है जब तब वह दुबारा चुन कर सदन का सदस्य न बन जाए|
करिश्मावादी नेतृत्व
जब जनसामान्य किसी लोकप्रिय व विशिष्ट योग्यताधारी व्यक्ति के व्यक्तित्व से प्रभावित होकर उसे नेतृत्व प्रदान करता है उसे करिश्मावादी नेतृत्व कहा जाता है जैसे कांग्रेस नेता सोनिया गांधी और भाजपा के नेता अटल बिहारी वाजपेयी आदि।
डिटेक्टिव ब्योमकेश बक्शी!
डिटेक्टिव ब्योमकेश बक्शी! भारतीय हिन्दी बॉलीवुड फ़िल्म है, जिसका निर्देशन दिबाकर बेनर्जी ने किया है।
वर्ष 1942 के समय जब भारत आजाद नहीं हुआ था, तब ब्योमकेश (सुशांत सिंह राजपूत) कलकत्ता में थे और उनके सहपाठी अजित के पिता और रसायन विज्ञानी भुवन बेनर्जी लगभग दो महीनों से लापता थे। ब्योमकेश को लगता है की उनकी ह्त्या हुई है और अपराधी ने उसकी लाश को किसी जगह छुपा दिया है जिससे सभी को लगे की वे लापता हैं।
ब्योमकेश, अजित के पिता को ढूंढने से इंकार कर देता है और कहता है की उसके पिता डोडगी के व्यापार में मिले हुए है। इससे अजित को क्रोध आ जाता है और वह ब्योमकेश को थप्पड़ मार देता है। उसी दिन ब्योमकेश की प्रेमिका लीला भी उसके पास आती है और बताती है की वह किसी ओर से शादी कर रही है।
ब्योमकेश अजित के पास जाता है और वह उसके पिता को खोजने के लिए सहमत हो जाता है। वह भुवन के फ़ैक्टरी आदि में उसे खोजने के लिए सुराग ढूंढने लगता है। बाद में उसे पता चलता है की भुवन ने कुछ ऐसा आविष्कार किया था। जो वह गलत हाथों से बचाना चाहते थे। जैसे ही यह प्रकरण हल हो जाता है तो वह सत्यवती को शादी के लिए पूछता है और वह मान जाती है।
मिस्टर एक्स (2015 फ़िल्म)
मिस्टर एक्स भारतीय बॉलीवुड फ़िल्म है, जिसका निर्देशन विक्रम भट्ट ने किया है। यह फ़िल्म 17 अप्रैल 2015 को सिनेमाघरों में प्रदर्शित हुई।
रघु राम राठौड़ (इमरान हाशमी) और सिया वर्मा (अमायरा दस्तूर) एक दूसरे से बहुत प्यार करते हैं। सिया के पिता पिछले कई सालों से जेल में बंद हैं। रघु और सिया दोनों पुलिस के खुफिया एेंटी टेरेरिस्ट डिपार्टमेंट में एजेंट हैं। डिपार्टमेंट को अपने सूत्रों से खबर मिलती है राज्य के मुख्य मंत्री की जान को खतरा है। एटीडी का एसीपी (अरूणोदय सिंह) मुख्य मंत्री की सुरक्षा की जिम्मेदारी रघु को सौंपता है। हालात ऐसे बनते हैं कि एक मीटिंग में बतौर चीफ गेस्ट पहुंचे सीएम को रघु सभी के सामने अपनी गोलियों से भून डालता है। रघु को गिरफ्तार कर लिया जाता है और एक बंद पड़ी फैक्ट्री में ले जाया जाता है जहां हुए एक भीषण विस्फोट के बाद मीडिया में रघु के मारे जाने की खबर आती है। रघु इस हादसे के बाद भी बच जाता है लेकिन बुरी तरह से जले रघु के शरीर में रसायन की प्रतिक्रिया का ऐसा असर होता है कि रघु अदृश्य रहकर अपने दुश्मनों का सफाया करता है।इस फ़िल्म के बारे में 2013 में बताया गया। इसमें इमरान हाशमी को मिस्टर एक्स के किरदार के लिए लिया गया।
इसके प्रचार के लिए इमरान हाशमी 17 अप्रैल 2015 को सीआईडी में मिस्टर एक्स के किरदार में ही गए और अपराधी को पकड़ कर सीआईडी की सहायता करते हुए दिखाया गया था।
इसमें अंकित तिवारी द्वारा गाये गए गाने को मार्च 2015 में प्रदर्शित किया गया। इस महेश भट्ट की पहली फ़िल्म है जिसमें उन्होने गाना गाया है।
जीत गांगुली
जीत गांगुली (जन्म: २४ मई १९७७) भारतीय संगीतकार और गायक हैं। यह कई हिन्दी और बंगाली में गाने गा चुके हैं। यह मुख्य रूप से आशिकी 2 में गाने के कारण अधिक लोकप्रिय हुए। इसके अलावा यह तेरे लिए, मेरे यार की शादी है, मिस्टर एक्स आदि फिल्मों में गाना गा चुके हैं।.
गंगुली को संगीत की दुनिया में तीन साल की उम्र में शुरू किया गया था। वह बरानगर रामकृष्ण मिशन आश्रम उच्च विद्यालय का छात्र था, जहाँ से उन्होंने अपनी स्कूली शिक्षा पूरी की। बाद में उन्होंने कलकत्ता विश्वविद्यालय से स्नातक किया। वह अपने पिता काली गांगुली और उनकी पिसीमा (पिता की बहन) शिबानी रॉयचौधरी के मार्गदर्शन में भारतीय शास्त्रीय संगीत में प्रशिक्षित हैं। उन्होंने जैज गिटारिस्ट कार्लटन किट्टो के साथ पश्चिमी शास्त्रीय संगीत, जैज़ और रॉक का अध्ययन किया। गांगुली की शादी चंद्रानी गांगुली से हुई है।
नीति मोहन
नीति मोहन (जन्म: 18 नवम्बर 1979) एक भारतीय गायक हैं। यह कई फिल्मों और धारावाहिकों में अभिनय भी कर चुकीं हैं।
प्रवीण भट्ट
प्रवीण भट्ट भारतीय फ़िल्म छायाकार, निर्देशक और लेखक हैं। यह कई बार महेश भट्ट के फिल्मों में कार्य कर चुके हैं। इन्होने यह कार्य 1960 में केमरामेन के रूप में शुरू किया। 1962 में अपने पिता विजय भट्ट की फ़िल्म को निर्देशित किया। इसी के बाद 1965 में उनकी अगली फ़िल्म में छायाकार बने। इसके बाद लहू के दो रंग फ़िल्म 1979 में किया और उसी के बाद से यह महेश भट्ट और विक्रम भट्ट के कई फिल्मों में कार्य कर रहे हैं।
पाक कला
भोजन तैयार करने, उसे पकाने, तथा प्रस्तुत करने की कला "'पाक कला" (Culinary art) कहलाती है। लेकिन जब हम खाने को पकाने के साथ उसे अच्छे से परोसते भी हैं, तो उसे 'कुलिनरी आर्ट्स' कहते हैं।
खेल कमेंटेटर
खेलों का सीधा-सीधा विवरण देने वालों को खेल कमेंटेटर कहा जाता है। कमेंटेटर दो प्रकार के होते हैं , एक रेडियो की कमेंट्री करता है तथा एक टेलिविज़न पर कमेंट्री करता है।  क्रिकेट कमेंटेटर यह बताता है कि कौन खेल रहा है कितने रन बने है।खेल कॉमेंटेटर को हिंदी में टीकाकार,समीक्षक अथवा समीक्षाकर्ता भी कहते है। समान्यतः कमेंट्री वर्तमान काल में कि जाती है।
इस कमेंटेटर का काम है पूरे खेल का आंखों देखा हाल बताना । मोटे तोर पर इसका सबसे बड़ा काम होता है। चल रहे खेल की सारी जानकारी यही प्रदान करता है।
विश्लेषक मुकाबले से पहले दलो की रणनीति पर चर्चा करता है। और अंत में खूबियों की प्रशंसा और गलतियों की समीक्षा करता है।मुख्य रूप से खेल में क्या होगा उसका ज्ञात करता है।इसका काम होता है मैदान का जायज़ा लेना,खिलाड़ियों की सूची बनाना जो यह मुकाबला खेलने वाले है और कोच एवं खिलाड़ियों का इश्तिहार लेना।
राजस्थान प्रशासनिक सेवा
राजस्थान प्रशासनिक सेवा को लोकप्रिय आरएएस के नाम से जाना जाता है। यह भारत के राजस्थान राज्य की सर्वोच्च नागरिक सेवा है। इसमें हर वर्ष विभिन्न पदों पर भर्तियाँ नकलती है।
1.सामान्य ज्ञान एवं सामान्य विज्ञान (अनिवार्य)
2.कृषि
3.कृषि इंजीनियरिंग
4.पशुपालन और पशु चिकित्सा विज्ञान
5.वनस्पति विज्ञानं
6.रसायन शास्त्र
7.सिविल इंजीनियरिंग
8.व्यापार
9.बागवानी के साथ फसल कृषि
10.कंप्यूटर इंजीनियरिंग
11.कंप्यूटर विज्ञान
12.डेयरी प्रसंस्करण और प्रौद्योगिकी
13.अर्थशास्त्र
14.इलेक्ट्रिकल इंजीनियरिंग
15.इलेक्ट्रॉनिक्स और टेली कम्युनिकेशन इंजीनियरिंग
16.भूगोल
17.भूतत्त्व
18.गृह विज्ञान
19.भारतीय इतिहास
20.कानून
21.गणित
22.यांत्रिक अभियंत्रण
23.खनन अभियांत्रिकी
24.दर्शन
25.फिजिक्स
26.राजनीतिक विज्ञान और अंतरराष्ट्रीय संबंध
27.मनोविज्ञान
28.लोक प्रशासन
29.समाजशास्त्र
30.आंकड़े
31.प्राणि विज्ञान
32.मनुष्य जाति का विज्ञान
33.प्रबंध
34.अंग्रेजी
35.हिंदी
36.उर्दू
37.संस्कृत
38.सिंधी
39.इतिहास
दही-हांडी
दही-हांडी एक भारतीय त्यौहार है। यह साल के अगस्त महीने में मनाया जाता है। कुछ लोग, ज्यादातर युवक इकट्ठे होकर एक मानव पिरामिड बनाते हैं। इसके पश्चात् ऊपर एक दही से भरी हांडी लटकी होती है, उसे फोड़ते हैं। इस त्यौहार के भागीदारों को गोविन्दा कहा जाता है।
दही-हांडी भारत के महाराष्ट्र में सबसे ज्यादा प्रसिद्ध है। यह कृष्ण जन्माष्टमी का एक हिस्सा है।
प्रतिभागियों को 9 स्तरों से नीचे आमतौर पर मिलकर एक पिरामिड बनाते हैं और हांड़ी को तोड़ने के लिए 3 मौके दिये जाते हैं। पुरस्कार के रूप में प्रतिभागियों को रुपये दिये जाते हैं।
विनित गर्ग
विनित गर्ग एक क्रिकेट के कमेंटेटर है जिन्होंने ज्यादातर रेडियो पर कमेंट्री की है। इन्होंने लगभग 200 से 250 मैचों में कमेंट्री की हैं।
संजय बनर्जी
संजय बेनर्जी एक कमेंटेटर है इन्होंने ज्यादातर क्रिकेट मैचों की कमेंट्री की है तथा ये ज्यादातर अंग्रेजी कमेंटेटर शंकर प्रकाश के साथ कमेंट्री करते हैं। इनके पास लगभग 200 मैचों की कमेंट्री का अनुभव है।संजय बेनर्जी ने प्रो कबड्डी लीग में एवं कबड्डी विश्व कप  में भी कमेंट्री की है। २०१८ ऐन बी ए मे भी कमेंट्री की है।
रीमान-समाकल
गणित की वास्तविक विश्लेषण के रूप में पहचानी जाने वाली शाखा में रीमान समाकलन किसी फलन का किसी अन्तराल में परिभाषित प्रथम निश्चित परिभाषा है। यह परिभाषा बर्नहार्ड रीमान ने दी थी। विभिन्न फलनोम और प्रायोगिक अनुप्रयोगों के लिए रीमान समाकलन कलन की मूलभूत प्रमेय अथवा संख्यात्मक समाकलन के सन्निकटन द्वारा ज्ञात किया जा सकता है।
रीमान समाकलन विभिन्न सैद्धान्तिक उद्देश्यों के लिए अनुपयुक्त है।
माना "f" अन्तराल ["a", "b"] में धनात्मक वास्तविक-मान फलन है और माना
अन्तराल ["a", "b"] के उपर एवं फलन "f" से बनने वाले आरेख के नीचे का समतल क्षेत्र है (उपर दायें स्थित चित्र देखें)। हम "S" का क्षेत्रफल ज्ञात करना चाहते हैं। हमने एक बार इसका मापन किया और क्षेत्रफल को निम्नलिखित रूप में निरुपित करें:
रीमान समाकलन का मूल विचार "S" का क्षेत्रफल ज्ञात करने के लिए सरलतम सन्निकटनों का उपयोग करना है। अच्छे से अच्छा सन्निकटन लेने से हमारा अर्थ है कि "सीमान्त मान में" वक्र के अन्तर्गत "S" के क्षेत्रफल के पूरी तरह से समान है।
ध्यान रहे कि यहाँ "f" धनात्मक अथवा ऋणात्मक हो सकता है, "S" की परिभाषा को संशोधित किया जाता है जिससे समाकलन का मान आरेख के अन्दर आने वाले चिह्नित क्षेत्रफल के अनुरूप हो अर्थात "x"-अक्ष के उपर का क्षेत्रफल x-अक्ष के नीचे नीचे के क्षेत्रफल में से घटाने के तुल्य हो।
सुदीप्त कविराज
सुदीप्त कविराज दक्षिण एशियाई राजनीति व बौद्धिक इतिहास के एक विद्वान है जिनका नाम अक्सर पोस्टकोलोनियल और सबाल्टर्न अध्ययन के संबद्ध में लिया जाता है। ये वर्तमान में कोलम्बिया विश्वविद्यालय के मध्य पूर्वी, दक्षिण एशियाई और अफ्रीकी अध्ययन विभाग में शिक्षण कर रहे हैं।
सुदीप्त कविराज कलकत्ता विश्वविद्यालय के प्रेसीडेंसी कॉलेज में राजनीति शास्त्र के एक छात्र थे। इन्होने जवाहरलाल नेहरू विश्वविद्यालय, दिल्ली से पी.एच.डी. प्राप्त की।
ये दक्षिण एशियाई राजनीति व बौद्धिक इतिहास के प्राध्यापक होने के साथ ही कोलम्बिया विश्वविद्यालय के मध्य पूर्वी, दक्षिण एशियाई और अफ्रीकी अध्ययन विभाग के भूतपूर्व अध्यक्ष है।  कोलम्बिया विश्वविद्यालय के साथ जुड़ने से पहले, वह 'स्कूल ऑफ ओरिएण्टल एंड अफ्रीकन स्टडीज़'(लंदन विश्वविद्यालय) के राजनीति विभाग में राजनीति के प्रोफेसर थे। ये जवाहरलाल नेहरू विश्वविद्यालय, दिल्ली में राजनीति शास्त्र के सह - प्राध्यापक भी रह चुके है।
जवाहरलाल नेहरू और वल्लभ भाई पटेल के बीच के संघर्ष पर अपने विचार प्रकट करते हुए कविराज कहते हैं कि वह "पूंजीवादी विकास की सामान्य दिशा के भीतर दो बिल्कुल अलग रणनीतियों के दृष्टिकोण के बीच का संघर्ष था।"
सैयद नसीम अहमद ज़ैदी
नसीम अहमद जैदी भारत के मुख्य चुनाव आयुक्त नियुक्त हुए हैं। डॉ. जैदी मुख्य निर्वाचन आयुक्त नियुक्त होने से पूर्व भारत के निर्वाचन आयोग में वरिष्ठ निर्वाचन आयुक्त पद पर भी आसीन रहे हैं। भारतीय संविधान के अनुसार मुख्य चुनाव आयुक्त के पद बने रहने की अधिकतम आयु ६५ वर्ष होती है। वर्ष १९७६ बैच के उत्तर प्रदेश कैडर के भारतीय प्रशासनिक सेवा (आईएएस) के अधिकारी जैदी का कार्यकाल जुलाई २०१७ तक होगा। वे मेरठ, उत्तर प्रदेश के निवासी हैं।
जैदी भारतीय प्रशासनिक सेवा में 1976 के बैच के उत्तर प्रदेश कैडर के अधिकारी रहे हैं। इन्होने लोक प्रशासन में हार्वर्ड विश्वविद्यालय के केनेडी स्कूल ऑफ गवर्नमेंट से स्नातकोतर किया है। वे नागरिक उड्डयन विभाग में सचिव के पद पर काम कर चुके हैं।
दोहरा हत्याकांड
जब दो लोगों की एक साथ हत्या की जाती है तो ऐसे हत्याकांड को दोहरा हत्याकांड कहा जाता है।
बीदर का किला
"'बीदर का किला" (कन्नड : ಬೀದರ್ ಕೋಟೆ, उर्दू : قلعہ بیدر) दक्षिणी कर्नाटक के बीदर में स्थित है। बहमनी वंश के शासक अल्ला उद्दीन बहमन ने १४२७ में अपनी राजधानी गुलबर्गा से बीदर कर लिया और इस किले तथा अन्य भवनों का निर्माण कराया।
कोजो (प्रोग्रामन भाषा)
कोजो (Kojo) एक प्रोग्रामन तथा अधिगम (learning) का मुक्त स्रोत सॉफ्टवेयर है। इसमें ऐसी सुविधाएं हैं जिससे खेलने, खोजने, सृजन करने और सीखने में मदद मिलती है। इससे कम्प्यूटर प्रोग्रामन, मानसिक कौशल, गणित, ग्राफिक्स, कला, संगीत, विज्ञान, एनिमेशन, खेल और इलेक्ट्रॉनिकी सीखने में मदद मिलती है। कोजो भाषा ने लोगो (Logo) और प्रोसेसिंग (Processing) भाषाओं से कई विचार ग्रहण किये हैं।
कोजो मुक्तस्रोत सॉफ्टवेयर है। इसका विकास देहरादून के कम्प्यूटर प्रोग्रामर तथा अध्यापक ललित पन्त ने किया है। कोजो एक आईडीई (IDE) भी है।
ज्ञानेन्द्र पाण्डे
ज्ञानेन्द्र पाण्डे एक इतिहासकार और सबाल्टर्न अध्ययन के संस्थापक सदस्यों में से एक है। उन्होंने दिल्ली विश्वविद्यालय और ऑक्सफोर्ड विश्वविद्यालय से डिग्री प्राप्त की है। वर्श २००५ से एमोरी विश्वविद्यालय में प्राध्यापक के पद पर है। इसके पहले रोड्स छात्रवृत्ति को हासिल कर चुके है, और दो ऑक्सफोर्ड कॉलेजों, वोल्फसन और लिंकन (१९७४-७८), के रिसर्च फैलो भी रह चुके है। लीड्स विश्वविद्यालय और हैदराबाद विश्वविद्यालय में कुछ समय तक लेक्चरर रहने के बाद, १९९० में कलकत्ता के सेंटर फॉर स्टडीज़ इन सोशल साइंसेज़ में अध्येतावृत्ति प्रारम्भ की। १९८५ में इलाहाबाद विश्वविद्यालय के एक प्राध्यापक बने और इसी समान पद को १९८६-९८ के बीच दिल्ली विश्वविद्यालय में निभाया। एमोरी विश्वविद्यालय में नियुक्त होने से पहले उनकी आखिरी पदवी जॉन्स हॉपकिंस विश्वविद्यालय में थी। यहाँ ये नृविज्ञान और इतिहास के प्रोफेसर होने के साथ-साथ नृविज्ञान विभाग के अध्यक्ष भी थे।
बौद्धनाथ
बौद्धनाथ काठमाण्डू के पूर्वी भाग में स्थित प्रसिद्ध बौद्ध स्तूप तथा तीर्थस्थल है। एसा माना जाता है कि यह विश्व के सबसे बड़े स्तूपों में से एक है। 1979 से, यह एक यूनेस्को विश्व धरोहर स्थल है। स्वयंभु के साथ, यह काठमांडू क्षेत्र में सबसे लोकप्रिय पर्यटक स्थलों में से एक है।
स्तूप 36 मीटर ऊंचा है और कला का सुंदर उदाहरण प्रस्तुत करता है। इस स्तूप के बारे में माना जाता है कि जब इसका निर्माण किया जा रहा था, तब क्षेत्र में भयंकर अकाल पड़ा था। इसलिए पानी न मिलने के कारण ओस की बूंदों से इसका निर्माण किया गया। बुद्धनाथ पंथ के अनुयायी होने के कारण इस स्थल का नाम बौद्धनाथ रखा गया जो कि अब बौद्ध धर्म का माना जाता है।
गोपालराजवावलि का कहना है कि बौधनाथ की स्थापना नेपाली लिच्छवी राजा शिवदेव (ल. 590–604 ईस्वी) द्वारा की गई थी; हालांकि अन्य नेपाली क्रोनिकल्स ने इसे राजा मानदेव (464-505 ईस्वी) के शासनकाल के लिए निर्धारित करते है। तिब्बती सूत्रों का दावा है कि 15वीं सदी के अन्त या 16वीं सदी की शुरुआत में स्थल पर एक टीले की खुदाई की गई थी और वहां राजा अशुवर्मा (605–621) की हड्डियों की खोज की गई थी।
खस्ती चैत्य के शुरुआती ऐतिहासिक सन्दर्भ नवरस के इतिहास में पाए जाते हैं। सबसे पहले, खस्ची को लिच्छवी राजा वृषदेव (400) या विक्रमजीत द्वारा प्राप्त चार स्तूपों में से एक के रूप में उल्लेख किया गया है। दूसरी बात यह है कि स्तूप की उत्पत्ति के बारे में न्यूर्स की कहानी राजा धर्मदेव के पुत्र, मानदेव को उनके लेखन के लिए प्रायश्चित के रूप में मनादेव को महान लिच्छवी राजा, सैन्य विजेता और कला के संरक्षक जिन्होंने 464-505 में शासन किया था। मानदेव को गोंद बहल के स्वयंभू चैत्य से भी जोड़ा जाता है। तीसरा, एक और महान लिच्छवी राजा शिवदेव (590-194) एक शिलालेख द्वारा बौद्ध से जुड़ा हुआ है; हो सकता है कि उसने चैत्य को पुनर्स्थापित किया हो।
अप्रैल 2015 में नेपाल में आए भूकंप ने बौधनाथ स्तूप को बुरी तरह से क्षतिग्रस्त कर दिया था, और उसका शिखर गंभीर रूप से टूट गया था। नतीजतन, गुंबद के ऊपर की पूरी संरचना, और इसमें मौजूद धार्मिक अवशेष को हटाना पड़ा, जो अक्टूबर 2015 के अन्त तक पूरा हो गया। पुनर्निर्माण कार्य 3 नवंबर 2015 को स्तूप के लिए गुंबद के शीर्ष पर एक नए केन्द्रीय ध्रुव या "जीवन वृक्ष" का निर्माण एक अनुष्ठान के साथ शुरू हुआ।
स्तूप को 22 नवंबर 2016 को फिर से खोला गया। नवीनीकरण और पुनर्निर्माण बौधनाथ क्षेत्र विकास समिति (बीएडीसी) द्वारा कराया गया था। मरम्मत को पूरी तरह से बौद्ध समूहों और स्वयंसेवकों के निजी दान द्वारा वित्त पोषित किया गया था। बीएडीसी के अनुसार, इस कार्य में $2.1 मिलियन डॉलर और 30 किलोग्राम से अधिक स्वर्ण का उपयोग हुआ था। मरम्मत की गई इमारत का उद्घाटन आधिकारिक तौर पर प्रधानमंत्री पुष्पकमल दहल द्वारा किया गया था। हालाँकि, नेपाली सरकार की भूकंप से क्षतिग्रस्त धरोहरों जैसे मन्दिरों के पुनर्निर्माण में धीमी गति के लिए आलोचना की गई, इनमें से कई इमारतों को तो छुआ भी नहीं गया है।
क्लोज सर्किट टेलिविज़न कैमरा
क्लोज सर्किट टेलिविज़न कैमरा एक प्रकार का कैमरा होता है जिसे सीसीटीवी (अंग्रेजी: Closed-circuit television camera) अर्थात् (CCTV) कहा जाता है। इस कैमरा से एक ही स्थल पर बैठकर उस स्थल के आस-पास हो रही घटनाओं पर नज़र रखी जा सकती और लोगों की गतिविधियों को वीडियोज़ के रूप में सुरक्षित रखा जा सकता है।
सीसीटीवी कैमरे काफी उपयोगी होती है क्योंकि कार्यालय ,बैंकों ,विद्यालय तथा विश्वविद्यालय में हमेशा कोई न कोई घटना घटित होती रहती है जब सीसीटीवी कैमरे लगे रहते हैं तो कैमरे सब कैद कर देते हैं।
भारतीय क्रिकेट मैदानों की सूची
भारत में क्रिकेट के कईमैदान है जहाँ पर क्रिकेट मैच खेले जाते हैं। भारत में लगभग हर राज्य में क्रिकेट का मैदान है।
उत्तर प्रदेश राज्य में अंतरराष्ट्रीय क्रिकेट स्टेडियम है
उत्तर प्रदेश में पांच क्रिकेट स्टेडियम है
1= यूनिवर्सिटी ग्राउंड (लखनऊ )
2=ग्रीन पार्क स्टेडियम (कानपुर )
3= ग्रेटर नोएडा स्पोर्ट्स कॉम्प्लेक्स ग्राउंड ( ग्रेटर नोएडा )
4= के डी सिंह बाबू स्टेेेडियम ( लखनऊ)
5= भारत रत्न अटल बिहारी वाजपेयी अंतरराष्ट्रीय
क्रिकेट स्टेडियम ( एकाना स्टेडियम ) लखनऊ
सिंडिकवाद
सिंडिकवाद (Syndicalism) एक प्रकार का समाजवाद है जिसे पूँजीवाद का विकल्प माना जाता है। सिंडिकवाद सुझाव देता है कि उद्योगों का संगठन कॉनफेडरेशन या सिंडिकेट की तरह किया जाना चाहिये। सिंडिकवाद में उद्योगों का स्वामित्व श्रमिकों के हाथ में होता है।
सिंडिकवाद और गिल्ड समाजवाद का जन्म उन्नीसवीं शताब्दी के अंत और बीसवीं के आरंभ में हुआ। उस समय तक फेबियस और पुनरावृत्तिवाद में मजदूरों का विश्वास कम होने लगा था। लोकतंत्र मजदूरों की समस्याएँ सुलझाने में असफल रहा, आर्थिक संकट विकट रूप धारण करने लगा और युद्ध की संभावना बढ़ने लगी। साथ ही मजदूरों की संख्या में वृद्धि हुई, उनका संगठन मजबूत हुआ और वे अपनी माँगों को पूरा कराने के लिए बड़े पैमाने पर हड़ताल करने लगे। इन परिस्थितियों में संसदात्मक और संवैधानिक तरीकों के स्थान में मजदूर वर्ग को सक्रिय विरोध के सिद्धांतों की आवश्यकता हुई। इस कमी को उपर्युक्त विचारधाराओं ने पूरा किया।
सिंडिकवाद अन्य समाजवादियों की भाँति समाजवादी व्यवस्था के पक्ष में है परंतु अराजकतावादियों की तरह वह राज्य का अंत कर स्थानीय समुदायों के हाथ में सामाजिक नियंत्रण चाहता है। वह इस नियंत्रण को केवल उत्पादक वर्ग (मजदूर) तक ही सीमित रखना चाहता है। अराजकतावादियों की भाँति सिंडिकावादी भी राष्ट्रीय तथा अंतरराष्ट्रीय संघों के समर्थक और राज्य, राजनीतिक दल, युद्ध और सैन्यवाद के विरोधी हैं।
ध्येय की प्राप्ति का सिंडिकावादी मार्ग क्रांति है, परंतु इस क्रांति के लिए भी वह राजनीतिक दल को अनावश्यक समझता है क्योंकि इसके द्वारा मजदूरों की क्रांतिकारी इच्छा के कमजोर हो जाने का भय है। इसका हड़तालों में अटूट विश्वास है। सोरेल के अनुसार ईसाई पौराणिक पुनरुत्थान (Resurrection) की भाँति यह भी मजदूरों पर जादू का असर करती है और उनके अंदर ऐक्य और क्रांति की भावनाओं को प्रोत्साहन देती है। ये विचारक मशीनों की तोड़फोड़, बाइकाट, पूँजीपति की पैदावार को बदनाम करना, काम टालना आदि के पक्ष में भी हैं। अंत में एक आम हड़ताल द्वारा पूँजीवादी व्यवस्था का अंत कर ये सिंडिकवादी समाज को स्थापना करना चाहते हैं।
इन विचारों से अनेक लातीनी (Latin) देश, फ्रांस, इटली, स्पेन, मध्य और दक्षिण अमरीका प्रभावित हुए हैं। इनका असर संयुक्त राज्य अमरीका में भी था, परंतु वहाँ विकेंद्रीकरण पर जोर नहीं दिया गया क्योंकि उस देश में बड़े पैमाने के उद्योग एक वास्तविकता थे। रूसी विचारक प्रिंस क्रॉपोटकिन ने इससे प्रेरणा प्राप्त की और ब्रिटेन ने इसको संशोधित रूप में स्वीकार किया।
इस्तमरारी बन्दोबस्त
स्थाई बन्दोबस्त को 1790 में जान शोर की व्यवस्था के नाम से शुरू किया गया था। जिसेे बाद में स्थाई बन्दोबस्त या इस्तमरारी बन्दोबस्त के नाम से जाना जाने लगा।
इस्तमरारी बन्दोबस्त सन् 1793 ई० में बंगाल के गवर्नर-जनरल लार्ड कार्नवालिस ने बंगाल में लागू किया था। इस व्यवस्था के अनुसार जमींदार को एक निश्चित राजस्व की राशि ईस्ट इण्डिया कम्पनी को देनी होती थी। जो जमींदार अपनी निश्चित राशि नहीं चुका पाते थे , उनकी जमींदारियाँ नीलाम कर दी जाती थीं। यह तत्कालीन भारत के 19 प्रतिशत भाग पर लागू थी
फ्रांसिस बुकानन
फ्रांसिस बुकानन एक चिकित्सक था जो बंगाल चिकित्सा सेवा में १७९४ से १८१५ तक कार्यरत रहा। कुछ समय के लिए वह लार्ड वेलेजली का शल्य चिकित्सक (सर्जन) भी रहा। कोलकाता में उसने एक चिड़ियाघर की स्थापना की जो कलकत्ता अलीपुर चिड़ियाघर के नाम से मशहूर हुआ। 1वह एक डॉक्टर भी था
जीयो मैसेंजर
जीयो मैसेंजर (अंग्रेजी:Jio messenger) एक मोबाइल साफ्टवेयर है जिसकी स्थापना एक भारतीय कम्पनी रिलायंस ने अप्रैल 2015 में की। यह एंड्रॉइड (ऑपरेटिंग सिस्टम) तथा आईओएस पर उपलब्ध है।
सलमा ज़ैदी
सलमा ज़ैदी (15 नवंबर 1950-30 मार्च 2015) एक भारतीय महिला पत्रकार और अनुवादक थीं। वे बीबीसी से लंबे समय तक जुड़ी रहीं हैं और हिंदी भाषा में डिजिटल दुनिया में काम कर रही चंद महिलाओं में शुमार थीं। उन्होंने बीबीसी में अपनी पारी की शुरुआत बीबीसी हिंदी रेडियो से की थी। बाद में वे बीबीसी हिंदी ऑनलाइन की प्रमुख बनीं। बीबीसी में उन्होंने महिलाओं, अल्पसंख्यकों और बच्चों से जुड़े विषयों पर विशेष काम किया।
वे 1970 में अलीगढ़ मुस्लिम विश्वविद्यालय अलीगढ़ से स्नातक की शिक्षा ली। उसके बाद 1981 में उन्होने भारतीय जन संचार संस्थान से समाचार एजेंसी पत्रकारिता में डिप्लोमा किया।
1970 में स्नातक की परीक्षा उत्तीर्ण करने के बाद से हीं उन्होने करियर के रूप में पत्रकारिता से जुड़ गईं। इस बीच 1970 से 1977 तक वे आकाशवाणी और दूरदर्शन में एक आकस्मिक उत्पादन सहायक के रूप में काम किया। सलमा ने 1977 से 1979 तक समाचार, 1979 से 1983 तक समाचार भारती, 1990 से 1991 तक दिनमान टाइम्स तथा 1991 से 1994 तक स्वतंत्र भारत में महत्वपूर्ण दायित्वों को निभाया। साथ ही उनके विभिन्न राष्ट्रीय दैनिक समाचार पत्रों और पत्रिकाओं के लिए लेख लिखने का सिलसिला 1983 से 1990 तक से स्वतंत्र रूप से चलता रहा। वे जनवरी 1995 से जुलाई 2011 तक बीबीसी में महत्वपूर्ण पदों पर कार्य किया। सलमा की शुरुआत 1995 में बीबीसी हिन्दी रेडियो से हुई, जहां वे 2004 तक कार्यरत रहीं और उसके बाद वे बीबीसी हिन्दी ऑनलाइन की प्रमुख बनीं, जाहव वे 2011 तक कार्यरत रहीं।
सलमा जब बीबीसी ऑनलाइन की संपादक बनी तो उन दिनों वे हिन्दी में ऑनलाइन न्यूज़ को लेकर जागरुकता लाने के लिए देश में अपनी हिन्दी भाषा के लिए सम्मानित अखबार नईदुनिया के ऑनलाइन प्रयास ‘वेबदुनिया’ के साथ एक नया प्रयोग शुरु किया। वेबदुनिया के संपादक जयदीप कर्णिक के साथ मिलकर उन्होने देश के कई विश्वविद्यालयों में हिन्दी पत्रकारिता के विद्यार्थियों के लिए कार्यशालाएं आयोजित किए। बीबीसी छोड़ने के बाद वे जुलाई 2012 में दूरदर्शन समाचार में सलहकर के पद पर नियुक्त हुईं और निधन के समय तक वे इस पद पर कार्यरत थी।
उन्होने अँग्रेजी से हिन्दी में सात पुस्तकों का अनुवाद किया, जिनमें प्रमुख है- आई॰ऍस॰बी॰ऍन॰13: 978-81-223-0444-2, आई॰ऍस॰बी॰ऍन॰ 81-223-0444-3 आई॰ऍस॰बी॰ऍन॰13: 978-0-14-342071-2, आई॰ऍस॰बी॰ऍन॰ 0-14-342071-2
अंबाला चंडीगढ़ द्रुतमार्ग
अंबाला चंडीगढ़ द्रुतमार्ग 35 किमी लम्बा, ४ लेन का द्रुतमार्ग है जो कि राष्ट्रीय राजमार्ग २१ व राष्ट्रीय राजमार्ग २२ के एक अत्यधिक यातायात वाले हिस्से अंबाला-चंडीगढ़ सेक्शन (एनएच-22 पर km 5.735 से km 39.960 तथा एनएच-21 पर 0 km से 0.871 km) पर बनाया गया है। इसे बीओटी (बिल्ड-ऑपरेट-ट्रांस्फर अर्थात् बनाओ-चलाओ-वापस कर दो) नमूने पर बनाया गया। इसे की लागत से ३० माह में बनाया गया। इसे जी एम आर समूह ने विशव बैंक की सहायता से बनाया था तथा दिसंबर २००९ से यह काम कर रहा है।
प्रेमचंद्र तर्कवागीश
प्रेमचंद्र तर्कवागीश () संस्कृत विद्वान तथा लेखक थे। वे कोलकाता के संस्कृत कॉलेज में १८३२ से १८६४ तक प्राध्यापक थे। होरेश हेमान, विल्सन और ई बी कोवेल आदि पाश्चात्य संस्कृत विद्वानों को पढ़ाया था।
कल्याण मल्ल
कल्याण मल्ल () 16वीं शताब्दी में पूर्वी उत्तर प्रदेश में शासन कर रहे लोदी युवराज लाड खान के दरबार के प्रिय लेखक थे। उन्होनें संस्कृत में 'सुलेमान चरित' नामक ग्रन्थ की रचना की है जिसमें इस्लामी और इसाई कथाओं का संकलन है। उनकी दूसरी रचना 'अनंगरंग' नामक कामशास्त्रीय ग्रन्थ है। अनंगरंग और सुलेमान चरित ये दोनों रचनाएं उनके संरक्षक युवराज को समर्पित हैं।
सोनाली कुलकर्णी (व्यापार-जगत से जुड़ी महिला)
सोनाली कुलकर्णी फ़नूक इंडिया की अध्यक्षा और मुख्य अधिकारी हैं। यह जापानी रोबॉट निर्माता की स्थानीय इकाई है। अपने इस रोल में वह सभी सामग्री जैसे कि सी०एन०सी, रोबॉट, रोबो-मशीन और प्रणालि-एकिकरण (System Integration) के विपनन और बिकरी से जुड़ी गतिविधियों को देखती हैं।
कुलकर्णी को वर्ष 2014 की सबसे शक्तिशालि महिला खिताब दिया गया है।
कुलकर्णी महात्मा गाँधी की पोती सुमित्रा कुलकर्णी की बेटी हैं जो पूर्व आई०ए०एस० अधिकारी और पूर्व राज्यसभा सांसद रही हैं। उनके पिता जी०आर० कुलकर्णी आई०आई०एम अहमदाबाद के पूर्व डीन रह चुके हैं।
कुलकर्णी जापान से भारत में आईं।
कुलकर्णी ने रवि वेंकटेसन से अकटूबर 11, 2010 में शादी की जो माइक्रोसॉफ़्ट इंडिया के पूर्व अध्यक्ष रहे हैं। दोनों 1999 से एक दूसरे से परिचित थे पर उन्होंने पारिवारिक सहमति से दस साल के पश्चात विवाह किया।
कुलकर्णी ने उसका एम०बी०ए ओहियो विश्वविद्यालय से पूरा किया। वह भारतीय सनदी लेखाकार संस्थान और अमेरिकन इन्स्टिट्यूट ऑफ़ सर्टिफ़ाइड पब्लिक अकाउन्टन्ट्स की सदस्या हैं। वह प्राणि विज्ञान को स्नातक स्तर तक अध्यन कर चुकी हैं। वह पर्यावरण संरक्षण जैसे मामलों में गहरी रुचि रखती हैं।
कुलकर्णी ने वित्तीय विश्लेषक के तौर पर अमरीका में काम किया था। कुलकर्णी ने फ़नूक भारत के मुख्य अधिकारी का पद 2006 में संभाला। इस पद के ग्रहण से पूर्व वह फ़नूक के अध्यक्ष के लिए जापान में काम कर चुकी हैं। कुलकर्णी के नियंत्रण संभालने के पश्चात, कम्पनी का राजस्व दुगना हो गया है और कम्पनी भारत में औद्योगिक रोबॉट क्षेत्र में 80% बाज़ार पर क़बज़ा जमा लिया है।
नेट तटस्थता
नेट तटस्थता (इन्टरनेट तटस्थता, नेटवर्क तटस्थता अथवा नेट समानता भी कहा जाता है) एक सिद्धान्त है जिसके अनुसार इन्टरनेट सेवा प्रदाता कंपनियों और सरकारों को इन्टरनेट के डाटा को सामान मानना चाहिए और उन्हें चाहिए की वे प्रयोगकर्ता, सामग्री, वेबसाइट, मंच, उपयोग, जोड़े गए उपकरण के प्रकार, या संचार की तरकीब के आधार पर कोई भेदभावपूर्ण रवैया न हो या कोई अलग प्रभार न लगाया जाए।
यह शब्द कोलंबिया विश्वविद्यालय के मीडिया विधि के प्राध्यापक टिम वू द्वारा २००३ में प्रथम बार उपयोग किया गया था।
नेट न्यूट्रैलिटी(इंटरनेट तटस्थता) वो सिद्धांत है जिसके तहत माना जाता है कि इंटरनेट सर्विस प्रदान करने वाली कंपनियां इंटरनेट पर हर तरह के डाटा को एक जैसा दर्जा देंगी।  इंटरनेट सर्विस देने वाली इन कंपनियों में टेलीकॉम ऑपरेटर्स भी शामिल हैं। इन कंपनियों को अलग अलग डाटा के लिए अलग-अलग कीमतें नहीं लेनी चाहिए।  चाहे वो डाटा भिन्न वेबसाइटों पर विजिट करने के लिए हो या फिर अन्य सेवाओं के लिए।  क्या है नेट न्यूट्रैलिटी उन्हें किसी सेवा को न तो ब्लॉक करना चाहिए और न ही उसकी स्पीड स्लो करनी चाहिए। ये ठीक वैसा ही है कि सड़क पर हर तरह की ट्रैफिक के साथ एक जैसा बर्ताव किया जाए.
बड़े और छोटे
बड़े और छोटे एक एनीमिटेड जोड़ी है जो एक भारतीय टीवी चैनल 9एक्सएम पर 'बकवास बंद कर' कार्यक्रम में आती है। इनका पहला अवतरण 2007 में आया था।
2010 में सरकार ने यह अनुमति दे दी कि 9एक्सएम अपने चरित्र बड़े और छोटे की छवियों को बच्चों के कपड़ों पर छापती सकती है।
9एक्सएम का जालस्थल
भाड़ा-पत्र
जब किसान ऋणदाता का कर्ज चुकाने में असमर्थ हो जाता है तो उसके पास अपना सर्वस्व -जमीन ,गाड़ियाँ ,पशुधन देने के अतिरिक्त कोई उपाय नहीं था , लेकिन जीवनयापन हेतु खेती करना जरूरी था। इसलिए उसने ऋणदाता से जमीन , पशु या गाड़ी फिर किराए पर ले ली , इसके लिए उसे एक भाड़ा-पत्र लिखना पड़ता था।
पाँचवीं रिपोर्ट
सन् १८१३ में ब्रिटिश संसद में एक विस्तृत रिपोर्ट प्रस्तुत की गई , जिनमें से एक रिपोर्ट पाँचवी रिपोर्ट कहलाती थी। इस रिपोर्ट में भारत में ईस्ट इण्डिया कम्पनी के प्रशासन और क्रियाकलापों का वर्णन था।यह रिपोर्ट १००२ पृष्ठों में थी। इस रिपोर्ट में जमींदारों और रैयतों (किसानों) की अर्जियाँ तथा अलग-अलग जिलों के कलेक्टरों की रिपोर्टें , राजस्व विवरणियों से सम्बन्धित सांख्यिकीय तालिकाएँ और अधिकारियों द्वारा बंगाल तथा मद्रास के राजस्व तथा न्यायिक प्रशासन पर लिखी हुई टिप्पणीया शामिल थीं।
चॉल
चॉल (मराठी : चाळ) शहर मुम्बई में जगह की कमी और भीड़भाड़ के कारण एक खास तरह की बनाई गईं इमारतें हैं। ये इमारतें बहुमंजिला होती हैं , जिनमें एक-एक कमरे वाली आवासीय इकाइयाँ बनाई जाती थीं। इमारत के सारे कमरों के सामने एक खुला बरामदा या गलियारा होता है और बीच में दालान होता है।
चॉल की शुरुआत लगभग १८वीं सदी में हुईं थी उस समय भारत पर ब्रिटिश का राज था। जनसंख्या की अधिकता के कारण चॉलों का निर्माण करवाया गया।
चॉल में कई सुविधाएँ होती है। यहाँ पर एक साथ कई परिवार अपने सुख-दु:ख को बांटकर एक साथ रहते हैं तथा सभी लोग एक-दूसरे के सुख-दु:ख में भागीदार होते थे।
भालका
भालका तीर्थ गुजरात के सौराष्ट्र के प्रभास क्षेत्र में वेरावल नगर में स्थित है।
सोमनाथ मंदिर से ४ किलोमीटर दूर स्थित इस तीर्थस्थान के बारे में मान्यता है कि यहाँ पर विश्राम करते समय ही भगवान श्री कृष्ण को जर नामक शिकारी ने गलती से तीर मारा था, जिसके पश्चात् उन्होनें पृथ्वी पर अपनी लीला समाप्त करते हुए निजधाम प्रस्थान किया।.
श्री सोमनाथ ट्रस्ट द्वारा प्रबंधित इस स्थान को एक भव्य तीर्थ एवं पर्यटन स्थल के रूप में विकसित करने की योजना पर कार्य चल रहा है।
सोमनाथ, वेरावल व भालका आदि पहुँचना सरल है क्योंकि यह क्षेत्र सड़क रेल व वायु मार्ग से भली भाँति जुड़ा हुआ है। निकटतम रेलवे स्टेशन वेरावल है तथा निकटतम हवाई अड्डे दीव तथा राजकोट हैं।
अमीरा
अमीरा (Amira,उच्चारण: आ-मीर-आह) 3विम और 4विम (3D,4D) डेटा प्रदर्शन, प्रसंस्करण, और विश्लेषण के लिए एक सॉफ्टवेयर प्लेटफार्म है। यह सक्रिय रूप से दृश्य विज्ञान समूह, बोर्डो, फ्रांस और ज़्युस संस्थान बर्लिन (ZIB), जर्मनी द्वारा विकसित किया जा रहा है। इसका प्रयोग जैवविज्ञान, इंजीनियरिंग और अंतरिक्ष विषयों में सन् १९९४ से किया जा रहा है।
जर्मनी से शुरु हुए इस प्रजेक्ट को २०१२ में अमरीका की एफ़ईआई ने ख़रीद लिया।
मैच
मैच दो टीमों के बीच खेले जाने वाले खेल को कहा जाता है।
मैच निम्न खेलों में खेले जाते हैं।
मुख्य लेख:क्रिकेट-
क्रिकेट का पहला मैच लगभग 16वीं शताब्दी में खेला गया था। इनमें 2 टीमों के बीच मैच खेला जाता था। क्रिकेट में प्रत्येक टीम में 11 सदस्य होते हैं।
मुख्य लेख :फुटबॉल-
फुटबॉल में भी 11 खिलाड़ी होते हैं तथा 2 टीमों के बीच खेला जाता है।
लिनक्स स्वाप
स्वाप (Swap Area) लिनक्स द्वारा प्रयोग में आने वाला एक स्थान है जो सामान्यतया हार्ड डिस्क पर होता है। इसका प्रयोग लिनक्स के द्वारा अधिक प्रयोग मे न आने वाले पेज फ़ाइल को रखने के लिए होता है। "पेज फ़ाइल" रैम के सबसे छोटे युनिट (Unit,इकाई) को कहते हैं। पारंपरिक हार्ड डिस्क, रैम से हज़ारों गुणा धीमे काम करते हैं। स्वाप (या स्वैप) के प्रयोग से ऑपरेटिंग स्सिटम वास्तविक से अधिक मैमोरी का प्रयोग कर सकता है।
कंसट्रक्टर
रचनाकार का उपयोग वस्तु के सदस्यों को अपने सृजन के समय मूल्यों के साथ करने के लिए किया जाता है। वे स्मृति आवंटन के लिए भी उपयोग कर सकते हैं यह भी अतिभारित किया जा सकता है ऑब्जेक्ट ओरिएंटेड प्रोग्रामिंग (OOP) में कंस्ट्रक्टर किसी क्लास (Class, अपने "प्रकार" का साँचा) के शुरु में काल होने वाले फ़ंक्शन को कहते हैं। ये सामान्यतया उसी नाम के होते हैं जो इनके क्लास का नाम होता है।
नदीम असलम
नदीम असलम (जन्म 11 जुलाई 1966, पुरस्कार जीतने वाला एक पाकिस्तानी बरतानवी नावलकर है।
नदीम का जन्म पाकिस्तान के गुजरांवाला जिले में हुआ। जब इसकी आयु 14 वर्ष की हूई तो इसका पूरा परिवार मुहंमद जिया के राज संभालने के बाद पाकिस्तान छोड़कर यू.के. चला गया। इसने मैंचेस्टर विश्वविद्यालय में जीव-रसायन विज्ञान की सिक्षा प्राप्त करनी शुरू की पर तीसरे साल के दौरान इसने लेखक बनने के लिए सिक्षा बीच में ही छोड़दी।
इसने 13 वर्ष की आयु में अपनी पहिली कहानी लिखी जो एक पाकिस्तानी अख़बार में प्रकाशित हूई।
1993 में इसने नावल "सीजन आफ़ द रेनबर्डज़"लिखा जिसको बैटी ट्रेस्क पुरस्कार और औथर्ज़ क्लब फर्स्ट नावल पुरस्कार प्राप्त हुआ।
आर्मीनियाई जनसंहार
ऑटोमान सरकार द्वारा योजनाबद्ध रूप से अल्पसंख्यक आर्मीनियों का जो संहार कराया गया वह आर्मीनियाई नरसंहार ( या Armenian Holocaust) कहलाता है। ( "Hayots Tseghaspanutyun")। इस दौरान १० लाख से १५ लाख लोगों की हत्या का अनुमान है। यह जनसंहार २४ अप्रैल १९१५ से शुरू हुआ जब ऑटोमान सरकार ने 250 आर्मीनियाई बुद्धिजीवियों को कांन्स्टेनटीनोपोल में बन्दी बना लिया। इसके बाद प्रथम विश्वयुद्ध और उसके बाद तक नरसंहार जारी रहा। इसे दो चरणों में किया गया: पुरुषों की एकमुश्त हत्याएँ, सेना द्वारा जबरन गुलामी व महिलाओं, बच्चों व बूढों को सीरिया के रेगिस्तान में मौत की पदयात्रा (डेथ मार्च) पर भेजना। सैनिकों द्वारा खदेडे जाते हुए प्राय ही इन लोगो के साथ बार बार लूटपाट, भूखे रखे जाने, बलात्कार, मारपीट व हत्याएँ हुईं। इनके साथ ही अन्य ईसाई समूहों जैसे कि असीरियाई व ओट्टोमन के यूनानियों को भी निशाना बनाया गया। इतिहासकार इसे ओट्टोमन साम्राज्य की उसी नरसंहार नीति का हिस्सा मानते हैं।
राफाएल लेम्किन इस घटना से इतने आहत हुए थे कि उन्होने १९४३ में नरसंहार "" शब्द की परिभाषा दी। अपने प्रायोजित व योजनाबद्ध कत्लेआम के लिये आर्मीनियाई नरसंहार को आधुनिक काल के पहले नरसंहारों में गिना जाता है। यहूदी नरसंहार के बाद यह दूसरा सबसे ज्यादा अध्ययन किया जाने वाला नरसंहार है। हालाँकि तुर्की हमेशा ही इस घटना को नरसंहार कहे जाने का विरोध करता रहा है।
लड़ाकू विमानों की सूची
यह सूची मुख्यतः हवा से हवा में युद्ध करने वाले सैनिक विमानों की सूची है।
पराध्वनिक विमान
पराध्वनिक विमान (सुपरसॉनिक एयरक्राफ्ट) उन विमानों को कहते हैं जो ध्वनि के वेग से भी अधिक वेग से उड़ सकते हैं। ऐसे विमानों का विकास २०वीं सदी के उत्तरार्ध में हुआ। इनका उपयोग प्रायः अनुसंधान एवं सैनिक उपयोग के लिये हुआ है। लड़ाकू विमान, पराध्वनिक विमान के सबसे सामान्य उदाहरण हैं।
जो विमान ध्वनि के वेग के पाँच गुना से भी अधिक वेग (५ मैक से अधिक) से उड़ते हैं उन्हें प्रायः अतिपराध्वनिक विमान (hypersonic aircraft) कहते हैं।
ध्वनि का वेग
किसी माध्यम (जैसे हवा, जल, लोहा) में ध्वनि १ सेकेण्ड में जितनी दूरी तय करती है उसे उस माध्यम में ध्वनि का वेग कहते हैं। शुष्क वायु में 20 °C (68 °F) पर ध्वनि का वेग 344 मीटर प्रति सेकेण्ड है।
ध्वनि एक यांत्रिक तरंग है। इसके संचरण के लिये माध्यम की आवश्यकता होती है। निर्वात में ध्वनि का संचरण नहीं होता। वायु में ध्वनि का संचरण एक अनुदैर्घ्य तरंग (लांगीट्युडनल वेव) के रूप में होता है। अलग-अलग माध्यमों में ध्वनि का वेग अलग-अलग होता है। 0°c,पर ध्वनि का "वेग 332m/से होता है"
गैसों में ध्वनि के वेग का सूत्र यह है-
जहाँ
सामान्य ताप और दाब पर इनके मान निम्नलिखित हैं-
आदर्श गैस समीकरण का प्रयोग करने पर,
जहाँ "P" गैस का दाब (पास्कल में), "V" गैस का आयतन ( m में) और "m" गैस का द्रव्यमान है। इससे ध्वनि के वेग का निम्नलिखित सूत्र प्राप्त होता है-
जहाँ "ρ" माध्यम का घनत्व ( kg/m में) है।
जहाँ "E" ठोस का यंग मापांक और ρ ठोस का घनत्व है। इस सूत्र से इस्पात में ध्वनि का वेग निकाला जा सकता है जो लगभग 5148 m/s है।
जल में ध्वनि के वेग का महत्व इसलिये है कि समुद्र-तल की गहराई का मानचित्र बनाने के लिये इसका उपयोग होता है। नमकीन जल में ध्वनि का वेग लगभग 1500 m / s होता है जबकि शुद्ध जल में 1435 m / s होता है। पानी में ध्वनि का वेग मुख्यतः दाब, ताप और लवणता पर आदि के साथ बदलता है।
द्रव में ध्वनि का वेग निम्नलिखित सूत्र से दिया जाता है-
जहाँ "K आयतन प्रत्यास्थता मापांक और ρ"' द्रव का घनत्व है।
विभिन्न माध्यमों में ध्वनि का वेग : ठोस > द्रव > गैस
इतिहास मुझे दोषमुक्त करेगा
इतिहास मुझे दोषमुक्त करेगा (स्पैनी:""La historia me absolverá"" उच्चारण: ला हिस्तोरिया मी अलसोवेरा; अंग्रेज़ी: हिस्ट्री विल एबज़ॉल्व मी ) फिदेल कास्ट्रो का १६ अक्टूबर १९५३ को दिये गए चार-घण्टे के भाषण का अन्तिम वाक्य और अनुवर्ती शीर्षक है। कास्ट्रो ने यह भाषण 'मोंकाडा बैरकों' पर हुये हमले के बाद इसमें उनका नाम आने पर न्यायालय में अपने बचाव में कहे थे। यद्यपि कास्ट्रो के शब्दों का कोई भी अभिलेख नहीं बनाया गया, उन्होंने बाद में २६ जुलाई के उनके आंदोलन के घोषणा पत्र को प्रकाशित करन के लिए तैयार किया था।
क्षेत्रवाद
क्षेत्रवाद से अभिप्राय किसी देश के उस छोटे से क्षेत्र से है जो आर्थिक ,सामाजिक आदि कारणों से अपने पृथक् अस्तित्व के लिए जागृत है।
अपने क्षेत्र या भूगोल के प्रति अधिक प्रयत्न आर्थिक, सामाजिक व राजनितिक अधिकारों के चाह की भावना को क्षेत्रवाद के नाम से जाना जाता हैं. इस प्रकार की भावना से बाहरी बनाम भीतरी तथा अधिक संकीर्ण रूप धारण करने पर यह क्षेत्र बनाम राष्ट्र हो जाती हैं. जो किसी भी देश की एकता और अखंडता के लिए सबसे बड़ा खतरा पैदा हो जाता हैं. भारत   सहित दुनिया के  कई देशों में क्षेत्रवाद की मानसिकता को लेकर वहां के निवासी स्वयं को विशिष्ट मानते हुए, अन्य राज्यों व लोगों से अधिक  अधिकारों की मांग करते हैं, आन्दोलन करते हैं. तथा सरकार पर अपनी मांगे मनवाने के लिए दवाब डाला जाता हैं. कई बार इस तरह की कोशिशों का नतीजा हिंसा के रूप में सामने आता हैं.
क्षेत्रवाद की उत्पत्ति में इतिहास का दोहरा सहयोग रहता है - सकारात्मक और नकारात्मक।
भारत प्राचीन काल से विशाल प्रादेशिक राज्यों वाला देश रहा है। प्राचीन काल में शक्तिशाली राजाओं के शक्तिहीन होने पर अधीनस्थ प्रदेशों और सामन्तों ने अपनी स्वतंत्रता की घोषणा कर दी तथा अपना स्वतंत्र शासन स्थापित कर लिया था।
प्राय: भाषा और संस्कृति भी क्षेत्रवाद की भावनाओं को उत्पन्न करने में बहुत सहयोग देते हैं। भारत के विभिन्न प्रान्तों और क्षेत्रों की अपनी-अपनी भाषा है। अपनी भाषा को वे अधिक श्रेष्ठ मानकर अन्य भाषाओं को हीन मान लेते हैं।
स्वाधीन भारत में देश का आर्थिक विकास कार्यक्रम कुछ इस प्रकार चला कि कुछ क्षेत्र बहुत अधिक विकसित हो गये जबकि कुछ क्षेत्र पिछड़ गये। पिछड़े क्षेत्रों में उपजा असन्तोष भी क्षेत्रवाद का कारण बना।
प्रशासनिक कारणों से भी विभिन्न राज्यों की प्रगति में अन्तर रहा है। कुछ राज्यों में प्रभावशाली औद्योगिक नीति के कारण विकास हुआ है तो कुछ राज्यों में बहुत धीमी गति से हो रहा है जो क्षेत्रवाद को बढ़ावा देता है।
,मनोवैज्ञानिक संघर्ष और तनाव दिन-प्रतिदिन बढ़ता जा रहा है
मार्शल योजना
यूरोप की आर्थिक स्थिति एवं पश्चिमी यूरोप के देशों को अपने पुनर्निर्माण हेतु अमेरिका ने अप्रैल 1948 में मार्शल योजना शुरु की तथा यह 1952 तक जारी रही।  मार्शल प्लान (आधिकारिक तौर पर यूरोपीय  रिकवरी प्रोग्राम, ईआरपी) पश्चिमी यूरोप की सहायता के लिए 1948 में पारित एक अमेरिकी पहल थी, जिसमें संयुक्त राज्य अमेरिका ने 12 बिलियन डॉलर [1] (2018 अमेरिकी डॉलर में लगभग $ 100 बिलियन) [2] आर्थिक दिया था। द्वितीय विश्व युद्ध की समाप्ति के बाद पश्चिमी यूरोपीय अर्थव्यवस्थाओं के पुनर्निर्माण में मदद करने के लिए सहायता। मोर्गेंथु योजना के पहले के प्रस्ताव को प्रतिस्थापित करते हुए, इसने 3 अप्रैल, 1948 से शुरू होने वाले चार वर्षों के लिए संचालित किया। [3] संयुक्त राज्य अमेरिका के लक्ष्य युद्धग्रस्त क्षेत्रों का पुनर्निर्माण, व्यापार बाधाओं को दूर करना, उद्योग को आधुनिक बनाना, यूरोपीय समृद्धि में सुधार करना और साम्यवाद के प्रसार को रोकना थे। [४] मार्शल प्लान में अंतरराज्यीय बाधाओं को कम करने, कई नियमों को छोड़ने और उत्पादकता में वृद्धि के साथ-साथ आधुनिक व्यावसायिक प्रक्रियाओं को अपनाने के लिए प्रोत्साहित करने की आवश्यकता थी। [५]  मार्शल प्लान सहायता को प्रतिभागी राज्यों के बीच लगभग प्रति व्यक्ति के आधार पर विभाजित किया गया था। प्रमुख औद्योगिक शक्तियों को एक बड़ी राशि दी गई थी, क्योंकि प्रचलित मत यह था कि उनका पुनरुत्थान सामान्य यूरोपीय पुनरुत्थान के लिए आवश्यक था। प्रति व्यक्ति कुछ हद तक सहायता भी मित्र देशों की ओर निर्देशित की गई थी, उन लोगों के लिए जो एक्सिस का हिस्सा थे या तटस्थ बने हुए थे। मार्शल प्लान मनी का सबसे बड़ा प्राप्तकर्ता यूनाइटेड किंगडम था (कुल का लगभग 26% प्राप्त), इसके बाद फ्रांस (18%) और पश्चिम जर्मनी (11%) था। कुछ अठारह यूरोपीय देशों को योजना का लाभ मिला। [६] हालाँकि, भागीदारी की पेशकश की, सोवियत संघ ने योजना लाभ से इनकार कर दिया, और पूर्वी ब्लॉक देशों जैसे कि हंगरी और पोलैंड को भी लाभ अवरुद्ध कर दिया। [Soviet] संयुक्त राज्य अमेरिका ने एशिया में इसी तरह के सहायता कार्यक्रम प्रदान किए, लेकिन वे मार्शल योजना का हिस्सा नहीं थे।  तेजी से रिकवरी में इसकी भूमिका पर बहस हुई है। मार्शल प्लान का लेखा-जोखा 1948 और 1951 के बीच प्राप्तकर्ता देशों की संयुक्त राष्ट्रीय आय का लगभग 3% था, जो कि सहायता का अर्थ है, जिसका अर्थ है कि सकल घरेलू उत्पाद की वृद्धि दर आधे प्रतिशत से भी कम होना।  द्वितीय विश्व युद्ध के बाद, 1947 में, उद्योगपति लुईस एच। ब्राउन ने जनरल लुसियस डी। क्ले के अनुरोध पर लिखा, जर्मनी पर एक रिपोर्ट, जिसने युद्ध के बाद के जर्मनी के पुनर्निर्माण के लिए एक विस्तृत सिफारिश के रूप में कार्य किया, और एक आधार के रूप में कार्य किया। मार्शल योजना। इस पहल का नाम यूनाइटेड स्टेट्स सेक्रेटरी ऑफ स्टेट जॉर्ज मार्शल रखा गया। योजना को वाशिंगटन में द्विदलीय समर्थन मिला, जहां रिपब्लिकन ने कांग्रेस को नियंत्रित किया और डेमोक्रेट ने राष्ट्रपति के रूप में हैरी एस। ट्रूमैन के साथ व्हाइट हाउस को नियंत्रित किया। योजना मुख्यतः विदेश विभाग के अधिकारियों, विशेष रूप से विलियम एल। क्लेटन और जॉर्ज एफ। केनन की रचना थी, जिसमें सीनेट की विदेश संबंध समिति के अध्यक्ष सीनेटर आर्थर एच। वैंडेनबर्ग द्वारा अनुरोध के अनुसार ब्रुकिंग्स इंस्टीट्यूशन से मदद ली गई थी। [११] मार्शल ने जून 1947 में हार्वर्ड विश्वविद्यालय में अपने पते पर यूरोपीय वसूली में मदद करने की तत्काल आवश्यकता की बात कही। [४] मार्शल योजना का उद्देश्य द्वितीय विश्व युद्ध के बाद राष्ट्रों की आर्थिक सुधार में सहायता करना और टी को कम करना था
मूंडवा
मूंडवा (Mundwa) या मारवाड़ मूंडवा (Marwar Mundwa) भारत के राजस्थान राज्य के नागौर ज़िले में स्थित एक नगर है।
मूंडवा जिला मुख्यालय, नागौर, से दक्षिण की ओर 20 किमी दूर स्थित है। 231 किलोमीटर प्रांतीय से राजधानी के पूर्वी दिशा में जयपुर। मारवाड़ी यहां स्थानीय भाषा है। इसके अलावा लोगों को हिंदी, अंग्रेजी, उर्दू और राजस्थानी बोलती। यहा सूफी हज़रत जाना शहीद की दरगाह है और मूंडवा मंदिरों के लिए बहुत प्रसिद्ध है। मुंडवा के सभी चार दिशाओं पर चार तालाब रहे हैं। इन तालाब के नाम हैं:
जाना शहीद
हज़रत जाना शहीद बाबा की दरगाह मुंडवा में सबसे लोकप्रिय धार्मिक स्थलों में से एक है। दरगाह एक सूफ़ी संत जाना शहीद की मज़ार है। दरगाह नागौर से 20 किमी दूर नागौर-अजमेर राजमार्ग पर स्थित है।
हनोवर मेसे
हेनोवर मेसे विश्व का सबसे बड़ा औद्योगिक मेला है। यह जर्मनी के हनोवर शहर में आयोजित किया जाता है।
सिद्धार्थ निगम
सिद्धार्थ निगम एक भारतीय फिल्म और टेलीविजन बाल कलाकार है। उन्होंने टीवी विज्ञापन बोर्नवीटा के साथ अपने कैरियर की शुरुआत की। उन्होने 2013 में अपनी पहली फिल्म धूम 3 काम किया। बाद में वह उन्होने अपने टीवी कैरियर शुरू महाकुम्भ के टीवी 'से की। वह ऐतिहासिक नाटक शो चक्रवर्तीं अशोक सम्राट के रूप में युवा अशोक सम्राट अभिनय निभा रहे हैं।
इनका जन्म वर्ष 2000 को इलाहाबाद में हुआ था। इनके भाई का नाम अभिषेक निगम है।
जन्नत जुबैर रहमानी
जन्नत जुबैर रहमानी एक भारतीय फिल्म और टेलीविजन अभिनेत्री हैं। उन्होंने 2009 में अपना करियर शुरू किया लेकिन 2011 में कलर्स टीवी के फुल्वा के माध्यम से मान्यता प्राप्त की। उन्होंने भारत का वीर पुत्र – महाराणा प्रताप में यंग फूल कंवर की भूमिका निभाई। 2018 तक, वह कलर्स टीवी के तू आशिकी में है।
विशाल जेठवा
विशाल जेठवा (अंग्रेजी : Vishal Jethwa) (जन्म : ०६ जुलाई १९९४) एक भारतीय टेलीविज़न अभिनेता है। इन्होंने अपने कैरियर की शुरुआत सोनी टीवी के पूर्व धारावाहिक भारत का वीर पुत्र – महाराणा प्रताप की थी उस धारावाहिक में इन्होंने बाल अकबर का किरदार निभाया था।  इसके बाद विशाल जेठवा को महारक्षक आर्यन के लिए भी चुना गया जो ज़ी टीवी पर प्रसारित हुआ था उस धारावाहिक में विशाल ने एक सहायक भूमिका निभाई थी।  २०१६ में विशाल जेठवा को एक दूजे के वास्ते जो कि सोनी टीवी २९ फ़रवरी को २०१६ को शुरू हुआ है उसमें भी इन्हें चुना गया है जिसमें इनकी कोस्टार पलक जैन है , धारावाहिक में ये "श्रवण" का किरदार निभा रहे हैं। २०१६ में ही विशाल को क्राइम पेटरोल के एक केस में भी अभिनय करने का मौका मिला है।
रोशनी वालिया
रोशनी वालिया (जन्म 20 सितम्बर 2001 को इलाहाबाद उत्तर प्रदेश) एक भारतीय अभिनेत्री है। इनकी माँ का नाम स्वीटी वालिया है।
रोशनी वालिया ने अपने कैरियर की शुरुआत लाईफ ओके के मैं लक्ष्मी तेरे आंगन की नामक कार्यक्रम से की। इनके अलावा उन्हें रिंगा रिंगा रोजेस तथा सोनी टीवी के भारत का वीर पुत्र – महाराणा प्रताप कार्यक्रम में कार्य करने का मौका मिला।
9एक्सएम
9एक्सएम एक भारतीय संगीत चैनल हैं इसे 2007 में 9एक्स मीडिया ने लोंच किया था ' जब 9एक्स मीडिया ने इस चैनल को लाँन्च किया था तब सर्वप्रथम इस चैनल पर बड़े और छोटे नामक कार्यक्रम आया करते थे जो थोड़े-थोड़े समय के अन्तराल में चुटकुले सुनाते हैं।
9एक्सएम चैनल को 2007 में 9एक्स मीडिया ने लाँच किया था। इस चैनल पर भारतीय फिल्मों के गाने दिखाए जाते हैं तथा बीच-बीच में बड़े और छोटे नामक कार्यक्रम भी दिखाया जाता है। यह चैनल टाटा स्काई पर 703 नं. पर मौजूद है तथा डिश टीवी ,एयरटेल तथा वीडियोकोन डी2एच इत्यादि पर उपलब्ध है।
ऐनी फ्रैंक
ऐनी फ्रैंक (Anne Frank) का जन्म फ़्रैंकफ़र्ट शहर, जर्मनी में 12 जून 1929 को हुआ था। वह एक डायरी लेखिका (diarist) और साधारण लेख-निबंध के लिए प्रसिद्ध थी। उसकी मृत्यु मात्र 15 साल में हो गई थी। वह यहूदियों के विध्वंस/ प्रलय की एक सबसे ज्यादा चर्चित पीड़ित /शिकार है। उसकी युद्ध-कालीन डायरी का नाम द डायरी ऑफ़ ए यंग गर्ल (“”) है। यह बहुत से नाटकों तथा चलचित्रों (फिल्मों) का आधार तथा प्रेरणास्त्रोत बनी। उसका जन्म तो जर्मनी के फ्रैंकफर्ट शहर में हुआ था लेकिन उसने अपने जीवन का एक बड़ा हिस्सा नीदरलैंड के ऐम्स्टर्डैम और उसके आसपास बिताया। उसकी मृ‍त्यु के बाद जब उसकी डायरी छपी तो वह पुरी दुनिया में प्रसिद्ध हो हुई थी। फ्रेंक का जन्म यद्यपि जर्मनी में हुआ लेकिन उन्होने अपनी जर्मन नागरिकता 1941 में खो दी। मृत्यु के उपरांत जब उनकी डायरी प्रकाशित हुई तभी उन्हें अंतर्राष्ट्रीय ख्याति प्राप्त हुई। इस डायरी में द्वितीय विश्वयुद्ध में जर्मनी के नीदरलैंड्स पर आधिपत्य के दौरान फ्रैंक के अनुभवों को संकलित किया गया है।
अडोल्फ हिटलर की नाज़ी सेनाने जब जर्मनी में यहूदियों के खिलाफ जब आतंक मचाया था तब एना फ्रांक के पिता ऑटो फ्रैंक अपनी पत्नी और दो बेटियों समेत नीदरलैंड के एम्स्टर्डम बसे लेकिन उसके कुछ ही दिनों बाद नाजी सेना नीदरलैंड पर कब्जा कर चुके थे .
कोलोराडो रैपिड्स
कोलोराडो रैपिड्स, एक प्रसिद्ध फुटबॉल टीम है, जो डॅनवर में आधारित है। वे मेजर लीग सॉकर में खेलते हैं। इनका घरेलू स्टेडियम डिक स्पोर्टिंग गुडस पार्क है।
एससी डैलस
एससी डैलस, एक प्रसिद्ध फुटबॉल टीम है, जो डैलस में आधारित है। वे मेजर लीग सॉकर में खेलते हैं। इनका घरेलू स्टेडियम टोयोटा स्टेडियम है।
एलिज़ाबेथ गोन्ज़ागा का चित्र
एलिज़ाबेथ गोन्ज़ागा का चित्र ("Portrait of Elisabetta Gonzaga") पुनर्जागरण काल में प्रसिद्ध चित्रकार राफेल द्वारा रचित चित्र है। यह इटली के शहर फ्लोरेंस के उफ़िज़ी गैलरी नामक कला संग्रहालय में रखा हुआ है।
इतिहासकार बताते हैं कि एलिज़ाबेथ गोन्ज़ागा का चित्र उस समय के इटली के प्रसिद्ध चित्रकार राफेल ने बनाया था।
यह चित्र सम्भवत: अर्बिनो के ड्युकल संग्रह का हिस्सा था जिसे १६३५ में विट्टोरिया डेला रोवेरे के दहेज में फ्लोरेंस लाया गया था। १७८५ के आसपास इस चित्र को गियोवानी बेलिनी के विद्दालय से निर्मित बताया गया और बाद में १८२५ में इसे बनाने का श्रेय एंड्रिया मेंटेग्ना को दिया गया। १९०५ में ही पहली बार इसे बनाने का श्रेय राफेल को दिया गया।
एलिज़ाबेथ गोन्ज़ागा नामक जो महिला इस चित्र में चित्रित है , वह अर्बिनो के ड्यूक गुईडीबाल्डो १ की पत्नी थीं। एलिसाबेट का यह चित्र उफ़िज़ी में चित्र के समीप लगा हुआ है। पैच के काम से सुसज्जित काली पोशाक और माथे पर बिच्छू के निशान वाली एक माला इस चित्र की खास पहचान है।
परम पुनरुत्थान काल
इतिहास में इतालवी पुनरुत्थान के अन्तर्गत दृष्य कलाओं के चरमोत्कर्ष के काल को परम पुनरुत्थान (High Renaissance) कहते हैं। पारम्परिक रूप से यह काल १४९० से आरम्भ हुआ तथा १५२७ में समाप्त माना जाता है।
वैंकूवर अन्तरराष्ट्रीय हवाई अड्डा
वैंकूवर अन्तरराष्ट्रीय हवाई अड्डा (IATA: YVR, ICAO: CYVR) कनाडा के ब्रिटिश कोलम्बिया के रिचमण्ड के सी आइलैण्ड में स्थित है। यह वैंकूवर के डाउनटाउन से लगभग १२ किमी दूर है। २०१४ में, विमानों के आवागमन की दृष्टि से यह कनाडा का दूसरा सबसे व्यस्त हवाई अड्डा था। यहाँ से एशिया, यूरोप, ओसीनिया, संयुक्त राष्ट्र, मैक्सिको तथा कनाडा के अन्य स्थानों की सीधी उड़ाने उपलब्ध हैं।
रोहन शाह
रोहन शाह एक भारतीय अभिनेता हैं। यह इतना करो ना मुझे प्यार आदि धारावाहिकों में कार्य कर चुके हैं।
विलहेम राब
विलहेम राब (Wilhelm Raabe , १८३१ - १९१०), जर्मन उपन्यासकार और कवि था। उसकी आरम्भिक कृतियाँ 'जेकब कार्विनस' (Jakob Corvinus) उपनाम से प्रकाशित हुईं थी।
विलहेम राब किताबों की एक दूकान में काम करते थे। बाद में बर्लिन विश्वविद्यालय में प्रवेश किया। पहली ही कृति 'डाय ख्राानिक डर स्पर्लिंग्सगार्स' (Die Chronik der Sperlingsgasse, १८५७) से सफलता मिल जाने के बाद विश्वविद्यायीय अध्ययन छोड़ पूरा समय लेखनकार्य को देने लगे। यह कृति पिछली शती की परंपरागत शैली में थी।
इनके प्रारंभिक उपन्यासों में जर्मन जीवन के चित्र मात्र प्रस्तुत करने की प्रवृत्ति थी और इनके रुढ़िवादी विचार समकालीन परिवर्तनों के प्रति अभिव्यक्त रुष्टता में झलकते हैं। ऐतिहासिक उपन्यास 'अंजर्स हरगाट कांजलेई' (१८६२) के बाद वे धीरे-धीरे निराशवादी होते गये। शोपेनहार के दर्शन ने इन्हें बहुत प्रभावित किया। 'डर स्खडरेंप' (तीन भाग, १८७०) में उनके शोपेनहार प्रभाव-काल की दु:खान्त रचनाएँ हैं। अंतिम काल की 'होरेकर' (१८७६), 'डर ड्रामलिंग' (१८७२), 'डास आडफेल्ड (१८८९), 'स्टाफक्खेन' (१८९१) आदि रचनाओं में एक प्रकार के स्वस्थ हास्य की प्रवृत्ति देख पड़ती है। उनकी कृतियाँ १८ खंडों में संकलित होकर १९१२-१४ में प्रकाशित हुईं।
पलक जैन
पलक जैन एक भारतीय अभिनेत्री हैं, यह कई धारावाहिक में कार्य कर चुकी हैं। इतना करो ना मुझे प्यार, कहीं किसी रोज़, दो हंसों का जोड़ा, दी बड्डी प्रोजेक्ट, क्राइम पेट्रोल आदि में कार्य किया है।